Furtuna prognozată de meteorologi a adus grindină în comuna gorjeană Cătunele. Sătenii se plâng că le-a distrus culturile și a făcut și alte pagube.
„Dezastru în comuna Cătunele județul Gorj!!! Dezastru acoperiș tot!!! Nu știu de păsări, de pui, de nimic…” , a scris o localnică pe Facebook
Meteorologii au instituit cod galben de vreme rea, duminică, între orele 12.00 și 23.00, care prevede instabilitate atmosferică temporar accentuată, care se va manifesta prin averse torențiale, descărcări electrice, intensificări ale vântului și izolat grindină în Oltenia, vestul Munteniei, sud-vestul Transilvaniei, precum și în Carpații Meridionali și local în Carpații Occidentali. În intervale scurte de timp sau prin acumulare cantitățile de apă vor fi de 20…25 l/mp și izolat de peste 40 l/mp.